
OPĆINA ŽAKANJE

OPĆINSKO VIJEĆE


KLASA: 320-02/25-01/1
URBROJ: 2133-22-01-26-3
Žakanje, 16.03.2026.
Temeljem članka 25. i članka 49. stavak 5. Zakona o poljoprivrednom zemljištu (NN 20/18 , 115/18, 98/19, 57/22 I 136/25) i članka 30. Statuta Općine Žakanje (Službeni glasnik Općine Žakanje, 01/21) Općinsko vijeće Općine Žakanje na 7. sjednici održanoj 16.03.2026. godine, usvaja
IZVJEŠĆE
O KORIŠTENJU SREDSTAVA OD RASPOLAGANJA POLJOPRIVREDNIM ZEMLJIŠTEM 
U VLASNIŠTVU REPUBLIKE HRVATSKE I SREDSTAVA OD NAKNADE ZA PROMJENU NAMJENE POLJOPRIVREDNOG ZEMLJIŠTA U 2025. GODINI
I. Sredstva ostvarena od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom prihod su državnog proračuna 25%, 10% proračuna jedinice područne (regionalne) samouprave i 65% proračuna jedinice lokalne samouprave odnosno na čijem se području poljoprivredno zemljište nalazi.
Navedena sredstva koja su prihod jedinica lokalne i područne (regionalne) samouprave namijenjena su isključivo za programe katastarsko-geodetske izmjere zemljišta, za podmirenje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom Zakona o poljoprivrednom zemljištu, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa i druge poticajne mjere za unaprjeđenje poljoprivrede i akvakulture.

II. Sredstva ostvarena od naknade za promjenu namjene poljoprivrednog zemljišta prihod su državnog proračuna 70% i 30% jedinice lokalne samouprave na čijem se području poljoprivredno zemljište nalazi.
Navedena sredstva namijenjena su isključivo za okrupnjavanje, navodnjavanje, privođenje funkciji i povećanje vrijednosti poljoprivrednog zemljišta.
III. Ostvareni prihodi od raspolaganja poljoprivrednim zemljištem u vlasništvu Republike Hrvatske za Općinu Žakanje u 2025. godini odnose se na prihode od zakupa i prodaje poljoprivrednog zemljišta u vlasništvu Republike Hrvatske i iznose 2.534,31 eura.
Ostvareni prihodi od naknade za promjenu namjene poljoprivrednog zemljišta u 2025. godini iznose 0,00 eura.
IV. Sredstva iz točke III. ovog Izvješća utrošena su za:
	RB
	VRSTA RASHODA 
	OSTVARENI RASHODI 

	1.
	Druge poticajne mjere za unaprjeđenje poljoprivrede i akvakulture- Program potpora u poljoprivredi za 2025. godinu
	2.534,31

	
	UKUPNO
	2.534,31


V. Ovo Izvješće korištenju sredstava od raspolaganja poljoprivrednim zemljištem u vlasništvu Republike Hrvatske i sredstava od naknade za promjenu namjene poljoprivrednog zemljišta u 2025. godini objavit će se u „Službenom glasniku Općine Žakanje“.

PODPREDSJEDNICA
OPĆINSKOG VIJEĆA

Karmen Dolinar
DOSTAVITI:

1. Ministarstvo poljoprivrede, šumarstva i ribarstva, Ulica grada Vukovara 78, 10000 Zagreb 
2. Ministarstvo poljoprivrede, šumarstva i ribarstva, uprava.poljoprivrede@mps.hr 

3. Službeni glasnik Općine Žakanje

4. Pismohrana


